section_heading: Povijest
paragraph_text: Pretpostavlja se da je na području današnjeg Castel Gandolfoa bila antička Alba Longa. U 12. stoljeću tu su imali utvrdu grofovi Gandolfi zbog toga se mjesto nazvalo Castel Gandolfo, 1608. mjesto je postalo posjed Papinske Države koja je izgradila ljetnu rezidenciju za pape. Veliku palaču počeo je graditi papa Urban VIII., a nastavili su dograđivati i uređivati Aleksandar VII., Klement XIII. i Pio IX. Uz palaču se prostire veliki park i Villa Barberini, podignuta na ruševinama antičke vile cara Domicijana. Palača ima brojne vrijedne tapiserije i slike Carla Dolcija, Paola Veronesea i Salvatora Rosa.